text: Politiet: Disse ting stammer fra et indbrud - men hvilket?
  13 januar 2017 kl. 13.27
  Politiet efterlyser ejerne af ting, der er fundet under en ransagning i Fredericia.
  Politiet har under en ransagning i Fredericia fundet en del ting, som de mener er tyvekoster.
  Nu beder de omverdenen om at hjælpe med opklaringen, så tingene kan returneres til de rette ejere.
  Ifølge politiet kan tingene stamme fra et eller flere indbrud. De er ikke nødvendigvis fra indbrud i Fredericia, men kan også stamme fra indbrud andre steder.
  Der blev ved ransagningen fundet sølvtøj, hvor der på en ske var indgraveret navnet Lizzie og en formodet dåbsdato: 31.1.1939 samt et par skeer fra Kolonihave Forbundet. Herudover blev der også fundet Royal Copenhagen porcelæn fra "Bing og Grøndahl".
  Man kan kontakte politiet på tlf. 114.
  Hjælp Politiet med at opklare muligt indbrud https://t.co/A0UHRbzZUb pic.twitter.com/t2wXPCtU0h
  
  